《明月词》
宋代·曹勋

明月，明月。
出沧溟，历丹阙。
飞盖念西园，笙歌想南国。
灵波如电泻高丘，云幄和烟锁空碧。
人间何事怨别离，自昔循环有今昔。
今昔虽同事不同，昔时宫馆今荆棘。
汉家陵阙变池塘，吴楚江山异南北。
明月那知古与今，治乱昏明有通塞。
我原三纲不愆，四时不忒，
天地清宁，人物获职。
白兔不见辱于暇蟆，黄发蒙照临之大德。
非明月之宣功兮，则吾何知其为顺帝之则。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。